

LĒMUMS

Ādažos, Ādažu novadā

2024. gada 28. novembrī **Nr.** **453**

**Par zemes ierīcības projekta apstiprināšanu Austrumu ielā 83, Kadagā**

Ādažu novada pašvaldības dome (turpmāk – Dome) izskatīja SIA “MERKO” (reģistrācijas Nr.: 40003335702, juridiskā adrese: Limbažu iela 9 - 486, Rīga, Latvija, LV-1005, e-pasts: [merko@merko.lv](mailto:merko@merko.lv)) sertificēta zemes ierīkotāja Ulda Mežuļa 14.10.2024. iesniegumu (reģistrēts 14.10.2024. ar Nr. ĀNP/1-11-1/24/5433) ar lūgumu apstiprināt zemes ierīcības projektu nekustamā īpašuma “Lipsti” (kadastra Nr. 8044 005 0048) sastāvā esošajai zemes vienībai Austrumu ielā 83, Kadagā, Ādažu pag., Ādažu nov., ar kadastra apzīmējumu 8044 005 0798, kā arī piešķirt nekustamā īpašuma lietošanas mērķus un adreses.

Izvērtējot ar iesniegumu saistītos apstākļus, tika konstatēts:

1. Dome 23.11.2023. pieņēma lēmumu Nr. 437 “Par zemes ierīcības projekta uzsākšanu Austrumu ielā 83, Kadagā”, ar kuru tika atļauts izstrādāt zemes ierīcības projektu nekustamā īpašuma “Lipsti” (kadastra Nr. 8044 005 0048) sastāvā esošai zemes vienībai Austrumu ielā 83, Kadagā, ar kadastra apzīmējumu 8044 005 0798.
2. Nav nepieciešama iesniegtā zemes ierīcības projekta pilnveidošana vai noraidīšana.
3. Valsts valodas centrs 07.11.2024. ir sniedzis atzinumu Nr. 1-16.1/691 “Par oficiālā vietvārda piešķiršanu, kā arī adrešu noteikšanu un maiņu”, ar kuru saskaņots jaunveidojama nekustamā īpašuma nosaukums “Austrumu ielas starpgabali”.
4. Pašvaldību likuma 4.panta pirmās daļas 15. punkts un 10.panta pirmās daļas 21.punkts, noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
5. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
6. Zemes ierīcības likuma 19.pants noteic, ka zemes ierīcības projektu un tā grozījumus apstiprina vietējā pašvaldība, izdodot administratīvo aktu.
7. Nekustamā īpašuma valsts kadastra likuma 1.panta 14.punkts noteic, ka nekustamā īpašuma nosaukums ir ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese
8. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26.punkts noteic, ka pēc projekta saņemšanas apstiprināšanai vietējā pašvaldība izdod administratīvo aktu par projekta apstiprināšanu vai noraidīšanu, norādot vai pielikumā pievienojot informāciju par tās zemes vienības kadastra apzīmējumu, kurai izstrādāts projekts, un projekta grafiskās daļas rekvizītus (attiecīgā zemes ierīkotāja vārdu, uzvārdu, datumu un laiku, kad tas minēto dokumentu ir parakstījis) vai projekta grafiskās daļas kopiju.
9. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 28.punkts noteic, ka, ja projektu apstiprina, vietējā pašvaldība pieņem uz projektētajām zemes vienībām attiecināmus lēmumus, tostarp lēmumu par: adreses piešķiršanu, ja pēc zemes ierīcības darbiem paredzēts izveidot jaunu adresācijas objektu; nekustamā īpašuma lietošanas mērķu noteikšanu vai maiņu.
10. Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punkts noteic, ka lietošanas mērķi nosaka, ja tiek izveidota jauna zemes vienība vai zemes vienības daļa.
11. Ministru kabineta 29.06.2021. noteikumu Nr.455 „Adresācijas noteikumi” 9.punkts noteic, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu, vai likvidēt piešķirto adresi, ja tā neatbilst šo noteikumu prasībām.
12. Ministru kabineta 03.05.2012. noteikumu Nr.263 “Kadastra objekta reģistrācijas un kadastra datu aktualizācijas noteikumi” 47.punkts noteic, ka, lai nekustamo īpašumu reģistrētu Kadastra informācijas sistēmā, ierosinātājs iesniegumam pievieno vietējās pašvaldības lēmumu par nekustamā īpašuma nosaukumu, ja tāds piešķirts.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Teritorijas attīstības plānošanas likuma 12.panta trešo daļu, Zemes ierīcības likuma 19.pantu, Nekustamā īpašuma valsts kadastra likuma 1.panta 14.punktu, Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26. un 28.punktu, Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu, Ministru kabineta 29.06.2021. noteikumu Nr.455 „Adresācijas noteikumi” 9.punktu, Ministru kabineta 03.05.2012. noteikumu Nr.263 “Kadastra objekta reģistrācijas un kadastra datu aktualizācijas noteikumi” 47.punktu, Valsts valodas centra 07.11.2024. atzinumu Nr. Nr. 1-16.1/691, kā arī ņemot vērā domes Attīstības komitejas 13.11.2024. atzinumu, Ādažu novada pašvaldības dome

**NOLEMJ:**

1. Apstiprināt sertificēta zemes ierīkotāja Ulda Mežuļa (sert.nr. AA0053) izstrādāto zemes ierīcības projektu zemes vienībā Austrumu ielā 83, Kadagā, Ādažu pag., Ādažu nov., ar kadastra apzīmējumu 8044 005 0798.
2. Piešķirt, mainīt vai saglabāt adreses atbilstoši tabulai:

|  |  |  |  |  |  |  |
| --- | --- | --- | --- | --- | --- | --- |
| **Z.v. Nr.** | **Plānotā darbība** | **Projektētais vai esošais kadastra apz.** | **Adresācijas objekts** | **Esošā adrese** | **Zemes platība** | **Adrese** |
| 1. | piešķiršana | 80440050869 | zeme | - | 4.7659 ha | Austrumu iela 91, Kadaga, Ādažu pag., Ādažu nov., LV-2164 |
| 2. | saglabāšana | 80440050870,  80440030099002 | Zeme, ēka | - | 0.5159 ha | Austrumu iela 83, Kadaga, Ādažu pag., Ādažu nov., LV-2164 |
| 3. | piešķiršana | 80440050871 | zeme | - | 0.5000 ha | Austrumu iela 87, Kadaga, Ādažu pag., Ādažu nov., LV-2164 |
| 4. | maiņa | 80440030099003 | ēka | Austrumu ielā 83, Kadaga, Ādažu pag., Ādažu nov., LV-2164 |  | Austrumu iela 87, Kadaga, Ādažu pag., Ādažu nov., LV-2164 |
| 4. | piešķiršana | 80440050872 | zeme | - | 0.7578 ha | Austrumu iela 89, Kadaga, Ādažu pag., Ādažu nov., LV-2164 |
| 5. | piešķiršana | 80440050873 | zeme | - | 2.7379 ha | Austrumu iela 97, Kadaga, Ādažu pag., Ādažu nov., LV-2164 |

1. Iekļaut projektētās zemes vienības ar kadastra apzīmējumiem 80440050874 (0.2180 ha) un 80440050875 (0.0055 ha) jaunizveidotā nekustamajā īpašumā un piešķirt tam nosaukumu “Austrumu ielas starpgabali”.
2. Noteikt nekustamā īpašuma lietošanas mērķus atbilstoši tabulai:

|  |  |  |  |  |  |
| --- | --- | --- | --- | --- | --- |
| **Z.v. Nr.** | **Veiktā darbība** | **Projektētais vai esošais kadastra apz.** | **Platība, ha** | **Esošais lietošanas mērķis** | **Projektētais lietošanas mērķis** |
| 1. | noteikšana | 80440050869 | 4.7659 ha | 0101 | 0101 - 4.7659 ha |
| 2. | noteikšana | 80440050870 | 0.5159 ha | - | 0601 - 0.12 ha  0101 - 0.3959 ha |
| 3. | noteikšana | 80440050871 | 0.5000 ha | - | 0601 - 0.12 ha  0101 - 0.38 ha |
| 4. | noteikšana | 80440050872 | 0.7578 ha | - | 0600 - 0.12 ha  0101 - 0.6378 ha |
| 5. | noteikšana | 80440050873 | 2.7379 ha | - | 0101 - 2.7379ha |
| 6. | noteikšana | 80440050874 | 0.2180 ha | - | 1101 – 0.2180 ha |
| 7. | noteikšana | 80440050875 | 0.0055 ha | - | 1101 – 0.0055 ha |

1. Pašvaldības Centrālās pārvaldes Nekustamā īpašuma nodaļai ar lēmumu noteiktos nekustamā īpašuma lietošanas mērķus un ar tiem saistīto informāciju nosūtīt reģistrēšanai Nekustamā īpašuma valsts kadastra informācijas sistēmā.
2. Pašvaldības Centrālās pārvaldes Administratīvajai nodaļai lēmumu nosūtīt Valsts zemes dienestam uz e-adresi un adresācijas objektu īpašniekiem.
3. Lēmuma izpildes kontroli veikt pašvaldības izpilddirektora vietniecei.
4. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Zemes ierīcības projekta grafiskā daļa uz 1 lp.;
2. Valsts valodas centra atzinums uz 2 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU